《己卯除夕次悔余同年韵》
清代·汪绎

红幡彩胜逐时新，柏子香生土室春。雪后原田皆种玉，风前蜡室欲销银。

友朋共吃残年饭，僮仆偕为守岁人。寥落自甘应不恨，倚闾惟念白头亲。

作者简介：（1671—1706）江苏常熟人，字玉轮，号东山。康熙三十六年进士。授修撰，旋告归。四十四年，奉命于扬州校《全唐诗》。次年卒。有《秋影楼集》。